
VEDTATTE RETNINGSLINJER FOR TILDELING AV STIPEND
Stipendfond utdanning for ungdom fra Hol kommune
(tidl. Hol elektrisitetsverk utdanningsfond)


1. Stipend tildeles ungdom som er innbyggere i Hol kommune og som er i gang med videregående skole eller tilsvarende utdanning.

2. Stipend tildeles ungdom som er innbyggere i Hol kommune og som er i gang med yrkesrettet førstegangsutdanning utover videregående skole (høyskole/universitet).

3. Søkere som går i videregående skole eller tar tilsvarende utdanning, kan få ekstra tildeling på grunn av sosiale forhold.

4. Søkere som tar utdanning med ½ års varighet ut over videregående skole, tildeles samme stipendbeløp som søkere fra videregående skole.

5. Søkere må være heltidselever /-studenter.

6. Stipend tildeles ikke søkere som:

· Har lønn fra arbeidsgiver under utdanning
· Er lærling
· Får attføringspenger under utdanning
· Har permisjon uten lønn fra fast stilling
· Har meldt utflytting fra Hol kommune

